Merinosau

Merinosau er en sauerase som er selektert for ullproduksjon. Arten har sin opprinnelse i Spania, men den moderne merinosau ble domestisert i New Zealand og Australia, hvor det også omtales som «jacksonsau».

Ull fra merinosauen er spesielt fin og myk, og blir brukt til produksjon av undertøy, baby- og barnetøy og andre myke strikkeplagg. Merinoull brukes også i blandingsprodukter, for å myke opp hardere ulltyper. En underart kalt pollmerino har ingen horn (eller svært små antydninger), og merinosau med horn (kun vær) har lange spiralhorn som vokser tett til hodet.«Merino wool» , Oviedo, Florida: NuMei.

 Etymologi 
Det er to forslag til opprinnelsen for det spanske ordet merino:Corominas, Joan; Pascual, José A., red. (1989): «Merino» i: Diccionario Crítico Etimológico Castellano e Hispánico. IV. Madrid: Gredos. ISBN 84-249-0066-9.

 Det kan være en tilpasning til sauer av dette navnet til offisiell inspektør (merino) fra León over en merindad (middelalderbetegnelse for et landområde) som også inspiserte beiteområder for sauer. Dette ordet er fra middelalderlatin, maiorinus, en forvalter eller en landsbys øverste myndighetsperson, fra maior i betydningen «større». «merino (n.)», Online Etymology Dictionary
 Det kan også være fra navnet på en berbisk-muslimsk stamme, marīnidene (eller på kastiljansk, benimerines), som invaderte Den iberiske halvøy i løpet av 1100- og 1200-tallet. Disse saubøndene fra nordvestlige Afrika importerte sauer til Spania på 1300- og 1500-tallet for å forbedre lokale arter.

 Referanser 

 Litteratur 
 Cottle, D.J. (1991): Australian Sheep and Wool Handbook. Melbourne, Australia: Inkata Press. ISBN 0-909605-60-2, s. 20–23.

 Eksterne lenker 


Merino referanseside, Oklahoma State University

Kategori:Saueraser
Kategori:Ull